
A R A R 

Buuggaan "Aasaaska Aqoonta Caafimaadka" oo daba 
jooga buuggii uu horay Guddiga Af Soomaaligu u soo saaray 
ee ku saabsanaa caafimaadka, wuxuu ifka u soo baxayaa goor 
afkeennii hooyo uu dhaqan galay, aadna u hana qaaday. 

Danta laga lahaa buuggaan qoristiisu waxay ahayd in 
dadweynaha Soomaaliyeed ee bartay Af Soomaaliga qorid- 
diisa la siiyo wax caafimaadka ku saabsan oo uu akhristo. 
Qorayaasha buuggu waxay fiiro gaar ah siinayeen in cashar- 
rada buuggu ahaadaan kuwo cilmi ku dhisan isla mar ahaan- 
taasna garashadoodu qof walba u sahlanaan karto. 

Waxaa aad loogu rajo weynyahay in buuggaani noqdo ku 
laga laa'idaysto gogoldhigna u noqdo buugaag kale oo noocaas 

ah soo bixiddooda. 

Qorayaashu waxay mahad u jeedinayaan Guddiga Af 
Soomaaliga oo hoostiisa buuggaan lagu diyaariyey. Waxaa 
kale oo iyagana mahad loo celinayaa Jaalle Iikar Haddaad oo 
masawirrada buugga sameeyey iyo Jaalle Axmed Faarax Cali 
"Idaajaa" oo gacan ka geystay casharrada qaarkood qorid- 
dooda. 



QOREYAAL 

Jaalle Dr. Yuusuf Xirsi Axmed 
» Yuusuf Sh. Cali Samatar 



QAYBTA KOOWAAD 
NADAAFADDA OOGADA IYO DHARKA 

Oogada qofka gaashaankeedu waa haragga ku gadfan. 
Gaashaankaasi hawl weyn buu jirka u qabtaa. Haragga sare 
hawlihiisa waxaa ka mid ah : 

1 . Waa gaashaan oogadu kaga gabbato wixii dhibaya oo 
dhan ee dibadda uga imaanaya, sida: cudurka, jugta iyo wixii 
la mid ah. 

2. Kulka iyo qabowga ayuu oogada u qiyaasaa. 

3. Oogada ayuu nuxrurka u kaydiyaa oo siiyaa markii 
nacfigu ku yaraado. 

Markii dhididku oogada ka soo baxo, haragga sare du- 
shiisa ayuu ku qallalaa. 

Waxyaalo gufar ah oo qafka jirkiisu soo nacay ayaa 
dhididkaasi dibadda u soo saaraa. 

Hadduusan gufarku oogada ka soo bixin waxyeello ayuu 
u geysanayaa caafimaadkeeda. 

Oogada aan la mayrin waxaa ku dhasha jeermi ciiddaas 
ka badan oo habaaska iyo wasakhda kale oo qofka korkiisa 
ku taalla ku dhex noolaada. 

Markii wasakhdaasi oogada ku badato ilihii dhididku 
ka soo baxayey baa gufeysma. Markaas waxaa joogsada dhi- 
didkii iyo wixii kale oo aan oogaadu u baahnayn ee ay dibadda 
u soo tufi lahayd. 

Nidaamkii kulka iyo qabowga oogada u qiyaasayey 
isaguna waa doorsooma. Haraggii oogada gaashaanka u 
ahaa oo la rabay inuu cudurka iyo dhibaha kaleba ka celiyo 
ayaa markaas shaqadiisii gudan waaya oo ay suurowdaa inuu 
isaga laftiisu jirro imaatinkeed sabab u noqdo. Si oogadu 
fayoobi u hesho waa in tallaabooyinka soo socda la qaado: 

I . In haragga oogada gaashaanka u ahi hufnaado weligi, 
liiiisoo lagu gaari karo in qofku qubayska badsado. Meelo 
gooni ah oo oogada ka mid ihi waxay u baahan yihiin nadaa- 
lad clhccri ah, meelahaasoo ay ka mid yihiin: wajiga, afka, 
gacniaha, cagaha iyo labada ibood. 



2. In dharka hoose oo ay ka mid yihiin funaanadda iyo 
candhasaabka la mayro, dhaqsana laysaga beddelo, maxaa 
yeelay dhididka iyo wixii kale oo jirku soo nacay baa dharka 
hoose ku dhega oo wasakheeya. Cayayaanka, injirtu ka mid 
tahay, ayaa dabadeedna halkaas ka dhalan kara oo oogada 
qofka cudur u keeni kara. Haddii sidaas qofku nadaafaddiisa 
u ilaaliyo inuu fayoobi ku noolaado bay u badan tahay. 



LAYLIS : 

Ka sheekee haraggu wuxuu oogada u taro iyo haadii ilaha 
dhididku xirmaan dhibka ka iman kara? 

NADAAFADDA WAJIGA 

Wajigu waxa uu ka koobmaa : foolka, indhaha, sanka, 
afka, dhegaha iyo xubno kale. Xubnaha aan kor ku soo 
sheegnay waa kuwo hawl wcyn oogada u haya, sida: indhaha 
oo kale oo ka mid ah lixda lixaad. 



Wajigu wuxuu u baahan yahay in aad loo ilaaliyo na- 
daafaddiisa, taasoo ku suurtoobi karta isagoo lagu mayro biyo 
iyo saabbuun dhowr goor maalintiiba dhididka iyo habaas- 
kana laga tirtiro. 

Haddii aan nadaafadda wajiga lagu dadaalin waxaa 
dhacaysa in duqsigu isagoo jeermi xambaarsan uu ku dego 
oo markaas cudurro halis ihi halkaas ka dhashaan. Cudur- 
rada sidaas ku iman kara waxaa ka mid ah daafka iyo ba- 
kooraha, indhabbeelka keena. 

Ilaalinta nadaafadda wajiga ayay ka mid tahay inaan 
faro iyo masar wasakh ah toonna wajiga la marin, sida dadka 
qaarki yeelo, maxaa yeelay dhaqanka noocaas ihi wuxuu 
sabab u noqon karaa dhibaatooyinkii aan horay u soo sheeg- 
nay. Waxaa iyana xusid mudan in wajiga waxtarkiisu uusan 
ku ekayn inay isaga ku yaalliin xubnihii aan soo sheegnay ee 
uu haddana yahay muraayaddii qofka, taasoo mar labaad ka 
dhigeysa nadaafaddiisa lagama maarmaan. 

A. Caafimaadka 2. 




NADAAFADDA GACMAHA 

Hawlaheenna waxaannu ku qabsannaa gacmaheenna, 
intaannu hawlahaas wadnana waxaa gacmaheenna ku dheg- 
dhega wasakh badan. Wasakhdaasi waa halis haddii aynnaan 
iska mayrin markii aannu shaqooyinkeenna dhammaysanno. 

Waa in qofku ka caado yeeshaa inuu gacmihiisa biyo iyo 
saabbuun ku dhaqo mar walba oo ay u suurowdo, siiba marar- 
kaan soo socda : 

1 . Marka uu qofku musqusha ka soo baxo; 

2. Marka uu qofku rabo inuu cunnada cuno; 

3. iyo marka uu cunnadaas idlaysto. 

Si aannu nadaafadda gacmaha u dhammaystirro waxaa 
loo baahan yahay inaannu ciddiyaha iska jarro si aysan wa- 
sakhi gudahooda ugu dhuuman. Ciddiyaha jariddoodu waa 
lagama maarmaan si nadaafadda jirka guud ahaan loo ilaaliyo, 
gaar ahaanna nadaafadda gacmaha. Waxaa jira cudurro 
badan oo laga qaado gacmaha wasakhaysan, siiba ciddiyaha 
hoostooda wasakhda ku jirta. Cudurradaas waxaa ka mid ah 
Ameebaha oo lagu magacaabo "cudurka gacmaha wasakhda 
ah". 
LAYLIS : 

1. Goormay aad u habboon tahay in gacmaha lay ska 

mayro? 

2. Maxaa dhici kara haddii gacmo aan la mayrin wax 

lagu cuno? 

NADAAFADDA CUNNADA 

Qofku si uu ku noolaado cunno ayuu u baahanyaliuy, 
hase ahaate cunnada uu cunayaa waa inay ahaataa mid hab- 
boon xagga nooca iyo xagga tiradaba, isla mar ahaantaasna 
nadiif ah. Tan ku saabsan haboonaanta cunnada mcel kale 
oo buuggaan ka mid ah ayaa looga faallooday. Casharkaan 
danta laga leeyahay waa in wax tilmaan ah laga siiyo arkhris- 
tayaasha sida loo ilaaliyo nadaafadda cunnada. Guud ahaan 
waa in cunnada laga ilaaliyo cayayaanka, xabaasha iyo ciidda. 
Cunnadu xagga diyaarinta waxay u qaybsantaa wax la bis- 
leeyo, wax iyagoo aan la bislayn la cuno iyo wax labada 
siiyoodba lagu cuni karo. Kuwa hore waxaa ka mid ah 
hilibka, badarka, bariidka baastada, iwm. Kuwaasi mar 
haddii ayan meel xun soo marin waxaa ina ka walwal tiri 
kara nadaafaddooda in si fiican loo bisleeyo, taasoo dilaysa 
wax alia wixii uuman cudur ahaa oo ku jirey. Laakiin waxa 
iyana fiiro u baahan in weelka wax lagu karinayaa uusan ka 
samaysnayn macdannada lisma markay kululaadaan oo intay 
cunnada ku dhiimaan markaas dadka sumeeya. 

Waxa aan kariska u baahnayn waxaa ka mid ah qudaar- 
ta iyo cagaarka. Kuwaas waxaa lagu nadiif in karaa in si 
fiican loo mayro. Haddii shaki jiro in kuwaas jeermi ku 
dheehan yahay waxaa la yeeli karaa in lagu mayro jeermitire- 
yaal, sida: Dettoolka iyo Isteridoraalka. Markaas kaddibna 
waxaa lagu miiraa liin dhanaan. Cunnada bisayl iyo bisayl 
la'aanta lagu cuni karo waxaa ka mid ah caanaha, ukunta, 
saliidda iwm. Kuwaas waxaa habboon in la karkariyo, siiba 
markii laga baqayo inay dheehan yihiin. 

Fiiro gaar ah waxaa u baahan cunnada dhigaalka ah, 
sida: hilibka, caanaha iyo subagga gasaca lagu kaydiyo, maxaa 
yeelay waxay halis u yihiin in jeermi ku dhex beermo. Sidaas 
daraaddeed waa in marka loo diyaarinayo dhigidda la taran- 
tiro (jeermiga laga idleeyo) . 

LAYLIS : 

1. Cunnadu xagga diyaarinta meeqa qaybood bay u 
qaybsantaa? 

2. Guud ahaan maxaa la doonayaa in cunnada laga 
ilaaliyo? 

3 . Cunnada dhigaalka ah maxaa loo baahanyahay in lagu 
sameeyo? 

NADAAFADDA BIYAHA 

Biyahu waxay ka mid yihiin waxyaalaha qofka noloshiisa 
lagama maarmaanka u ah. Qofka waxaa ku kallifa inuu biyo 
cabbo waa harraadka oo ka imanaya jirka oo biyuhu ku ya- 
raadeen. Taas micneheedu waxaa weeye in harraadka runta 
ahi uusan ahayn afka iyo dhuunta qallalaya markii qofku 
biyo ka raago ee uu yahay jirka oo aan helin intii biyo ahayd 
oo uu u baahnaa. Taas waxaa daliil u ah in qofka harraadku 
ka ba'ayo haddii xididka biyo looga shubo isagoo aan biyo 
cabbin. Afka iyo dhuunta qallalayaa, markii qofku harraado, 
shaqadoodu waa digniin sheegaysa in jirka biyihii ku yaraa- 
deen. Haddii aan taasi dhici lahayn jirku waa qallali lahaa 
isagoo aan laga war helin. 



Qiyaasta biyaha ah oo la sheego inay habboon tahay in 
qofku maalintii iyo habeenkii cabbo waa hal litir iyo bar. 
Waxaa dhici kara in qafku uusan intaasoo biyo ah wada cab- 
bin ee uu qaarkood u qaato cabbitaanno kale, sida: caano, 
shaah, aranjaato, liimo, iwm. Qiyaasta biyaha ah oo maalintii 
la cabbayo waxyaalo badan baa saamayn kara, sida: xilliga, 
dhididka iyo shaqada qofka. Mar haddii xilligu kululyahay 
ama qofku aad u shaqeeyo, aadna u dhidido, biyo cabkiisu 
waa kordhayaa, sida haddii xilligu qabowyahay ama qofku 
uusan shaqo cuius qabannin, uusan dhididinna, biyocabkiisu 
u yaraanayo. 

Biyaha la cabbaa waxay ahaan karaan kuwo roob, kuwo 
ceel, kuwo webi, kuwo gal iyo kuwo badeed oo cusbadii laga 
miiray. Biyaha roobka oo iyagoo aan dhulka soo gaarin weel 
loo dhigaa ma habboona maxaa yeelay waxaa ka maqan cus- 
bood jirku u baahanyahay. Sidaasoo kale kuwa baddu haddii 
aan la miirin ma habboona maxaa yeelay waxaa ku badan 
cusboodka. Biyaha la cabbayaa waa inayan ur, dhadhan iyo 
midab toonna lahayn, ay jeermiga cudurrada keenana ka ban- 
naan yihiin .Taas waxaa lagu gaari karaa in biyuhu dhuumo 
ku socdaan meeshay ka imanayaanna ayan uga sokayn musqul 
iyo buq wasakheed oo kale masaafo 20 mitir ka hoosaysa. 
Mar haddii uu jiro shaki dheehmid, biyaha waa in la karka- 
riyaa intaan la cabbin ama lagu daraa jeermitirayaasha uu ka 
mid yahay Isteridoroolku. 

L A Y L I S 



1. Harraadka runta ahi muxuu ka yimaadaa? 

2. Maxaa saamayn kara qofka biyocabkiisa? 

3. Maxaan la doonayn in biyaha la cabbayaa leeyihiin? 

4. Maxaa la raba inay ka fogyihiin meelaha biyaha la 
cabbayo laga keenayo? 



OQO 

NAD AAF ADDA GURIGA 



Gurigu waa meesha uu qofku noloshiisa badankeeda ku 
dhammaysto, isagana ilaaliyo kulaylka, qabowga, roobka, da- 
baysha, dugaagga, tuugada iyo wixii naftiisa dhibaya oo dhan. 
Gurigu inuu hufnaado waa wax lagama maarmaan ah. Waxaa 
aad u habboon gurigu inuu ku yaal meel ka fog meelaha war- 
shadaha ah oo ay ka mid yihiin meelaha wax lagu magdeeyo 
ama biraha lagu tumo iyo meel kasta oo shanqar badan ama 
xoolaha lagu xereeyo. 




m 



MS 



«^ 






*^^m 




16 — 



Neecawda iyo iftiinku waa inay soo geli karaan guriga 
oo uu lahaado irdo iyo daaqado ku filan, kuwaasoo kordhi- 
naya nadaafaddiisa, waxaana fiican inuu leeyahay meel fagaag 
ah oo u bannaan oo lagu faalalo. 

Hufnaanta guriga bay ka mid tahay in musqushu ku taal 
meel xoogaa ka dhaqaaqsan qolalka la seexdo ama haddii kale 
ay ahaato mid aad loo nadiifin karo. Waa inay lahaataa 
daaqad ay ka soo galaan iftiinka iyo neecawdu. Marka guriga 
la xaaqayo haddii laga yaabo in boor ka kaco waa in marka 
hore lagu sayro in yar oo biyo ah, daaqadahana loo furo si 
uusan qofka xaaqayaa ugu dhibtoon. Qashinka waa in 
lagu uruuriyo weel dabool adag leh si uusan uga soo bixin 
cayayaanka waxyeellada lihi, marka uu batana waa in loo 
qaado qashinqubka. Mar walba waa in guriga laga laayo 
cayayaanka halista ah oo ay ka mid yihiin duqsiga, baramba- 
rada iyo kaneecada, kuwaasoo haddii aan laga hor tegin 
tarmaya oo guriga ku badanya. Alaabta guriga taal waa in 
lagu dadaalo nadaafaddeeda oo laga ilaaliyo wasakhda. 

Gogosha lagu seexdo iyo dharka la huwado waa in la 
jafjafaa oo la qorraxeeyaa. Nadaafadda guriga waxaa kale 
oo ka mid ah inaan lagu daadin qudaarta diirkeeda iyo inaan 
lagu tufin calyada, iyc xaakada. Waxyaalahaas oo dhan waxaa 
ka dhasha jeermi halis ah, bilicda gurigana waa dilaan. 

LAYLIS : 

Ka sheekee, adoo aan casharka dib ugu noqon, sida 
guriga nadaafaddiisa loo ilaalin karo? 

Sidaas 



NADAAFADDA DHULKA 

Dhulku waa meesha la degganyahay oo lagu raaxaysto. 
omaas aawadeed ayay lagama maarmaan u tahay in nadaa- 
faddiisa la dhawro oo lagu dadaalo inuu mar walba hufnaado. 

Dhulka ay guryuhu ku yaalliin, fagaagga ay kala leeyi- 

hiin, waddooyinka dhex mara iyo bannaannada xaafadaha 
kala gooya waxaa la doonayaa in aad loo hufo, qashinkana 
aan lagu daadin haddii kale waxaa ka dhalanayaa cayayaanka 
cudurrada keena. 

Reeraha nasniinta iyo barxadaha magaalooyinka ku yaal 
waa in aad nadaafaddooda loo ilaaliyaa oo aan la wasakhayn 
loona kor tegin, maxaa wacay waa meesha uu dadku ku nasto, 
oo uu ku tebiyo daalkii uu shaqada kala kulmay, waxna uu 
ku akhristo, carruurtana loogu raaxeeyo oo lagu maaweeliyo. 

Nadaafadda dhulka waxaa ka mid ah in lagu beero dhir 
qurux u kordhisa, habaaska kacayana celisa, iyadoo isla mar 
ahaantaas dadku ka helayo hoos iyo neecaw caafimaad leh. 

Meelaha laga yaabo in boor ka kaco waa in la rusheeyo 
si ay ciiddu u degto. Nadaafadda dhulku waxa ay ka dhigan 
tahay tan oogada, dharka iyo gogosha, sidaas awgeedna waa 
in aad loo dhowraa. 

LAYLIS : 

1 . Wax ka sheeg siyaalaha loo ilaaliyo nadaafadda 
dhulka? 

2. Maxay ka dhigan tahay nadaafadda dhulku? 



~Q0O~ 

QAYBTA LABAAD 

J E E R M I G A 



Jeermigu wuxuu ka mid yahay uumanka badan oo cudur- 
rada keena. Jeermigu isaguna markiisa wuxuu u qaybsamaa 
jaadad fara badan oo ku kala duwan xagga qaabka, xagga 
dhaqanka iyo xagga halistaba. Xagga qaabka bal haddaan ka 
eegno waxaan arkaynnaa in jeermiga qaarkii dhuudhuuban 
yabay, qaarna qarqaroofan yahay qaar kalena uu wareegsan 
yahay. Xagga halista haddii iyadana laga eego waxaa la og- 
soon yahay in jeermiga qaarkii cudur u keeno dadka keligi, 
qaarna nafleyda kale, qaar saddexaadna dadka iyo nafleyda 
kaleba. Xagga dhaqanka waxaa jira in jeermiga qaarkii ku 
noolaan karo dadka jirkiisa keli ah qaarkii kalena ay suu- 
rowdo inuu debedda isaga noolaan karo, intuu doono, ilaa 
uu ka helo qof uu oogadiisa galo. 



Waxaa isweydiis leh maxaa jeermigu dadka oogadiisa u 
galaa oo markaas cudurro ugu kiciyaa. Jawaabtu waxaa 
weeye in jeermiga laftiisu yahay nafley oo sida nafley kasta 
oo kale uu u baahan yahay quud, quudkaasoo uusan isagu 
awood u lahayn inuu samaysto. Taasaa jeermiga ku khas- 
baysa inuu raadsado nafley kale oo uu ka helo wuxuu u baa- 
han yahay. 

Jeermigu si qarsoodi ah buu qofka jirkiisa u soo galaa 
isagoo kaalmaysanaya yaraantiisa badan oo aan qofka u og- 
golaan karin inuu inta indhihiisa keligood ku arko markaas 
iska celiyo. Markii la rabo in jeermiga la arko waxaa lagu 
isticmaalaa aalad gooni ah oo la yiraahdo «Weyneeye» (mikra- 
skoob) oo wixii lagu fiiriyo muuqaalkooda aad u weynaysa si 
markaas araggoodu u sahlanaado. 

Jeermiga waxyaalaha qofka u legda waxaa ka mid ah 
cunno-xumada iyo nadaafad-xumada. Qofkii cunno wanaag- 
san cuna oo oogadiisu xoog leedahay iyo kii ku dadaala na- 
daafadda korkiisa, tan dharkiisa iyo tan gurigiisaba, jeermigu 
kuma soo degdego. 

LAYLIS : 

1. Muxuu yahay jeermi? 

2. Sidee baa loo arki karaa jeermiga? 

3. Maxaa jeermiga kaalmeeya si uu qofka cudur ugu 
keeno? 



OQO 

CAYAYAANKA 






Cayayaan waxaa la yiraahdaa xayawaanka kuwiisa yar- 
yar, sida duqsiga, kaneecada, booddada, injirta, barambarada, 
shinnida, dhurdaha, balambaalista, roobladhacda iwm. Sida 
magacyada aan soo sheegnay laga garan karo cayayaanka wa- 
xaa ka mid ah, kuwo wax dhiba, sida : duqsiga, kaneecada, 
booddada, injirta iyo barambarada; kuwo wax tara, sida : 
shinnida iyo dhurdaha, kuwo aan dadka waxna u tarin waxna 
ii dhimin, sida: balambaalista iyo roobladhacda. 

Danta casharkaan laga leeyahay waxaa weeye inaan ba- 
rannaa cayayaanka kuwiisa dadka caafimaadkiisa dhiba, si ay 
dabadeed u sahlanaato iskajiriddoodu. Kuwaas waxaa ka 
raid ah duqsiga, kaneecada, booddada, injirka iyo barambara- 
da. Sida uu cayayaanku cudurrada dadka u gaarsiiyaa waa 
intra inta qofka buka ama wasakh meel taal ku hakado uu ka 
soo qaado jeermiga iyo uumanka kale ee cudurka kiciya oo 
uu markaas qofka fayow jirkiisa ama cunnada uu cunayo iyo 
cabitaankiisa ku abuuro. Cayayaanka qaarki cudurka wuxuu 
ku faafiyaa qaniinyo, sida: kaneecada, qaarka kalena inuu 
wasakhda qaado, sida: duqsiga iyo barambarada. Giddigood 



22 



kuwaas cudurrada keena, waxaa lagu tilmaamaa inay yihiin 
"gaadiid cudur". Dadku aalaaba waa sahladaa bahalladaas 
waxyeelladooda, taasoo aan dhici lahayn hadduu ogaan lahaa 
in dhibka ay dadka caafimaadkiisa u geysanayaan uu aad uga 
badan yahay kan bahallada waaweyn. Sidaas daraaddeed 
waxaa loo baahan yahay in bahalladaas lala dagaallamo. 

-AY LIS : 

1. Sheeg qaybaha cayayaanka xagga waxtarka iyo wax- 
yeellada, adoo qayb walba wax ka magacaabaya? 

2. Maxaa lagu tilmaamaa cayayaanka cudurrada keena? 



-OQO 

DIQSIGA 

Duqsigu waxa uu ka mid yahay cayayaanka kuwa ugu 
daran oo dadka cudurka u keena, wuxuuna ku dhalaa oo ku 
tarmaa kuddaafadaha, musqulaha, xeryaha xoolaha iyo mee- 
laha wax qurmay yaalliin oo dhan. Cimrigiisu waa dhawr 
toddobaad illowse markii kumanyaal dhintaanba kumanyaal 
baa dhasha, tarantiisuna waxay aad u badataa markii roobku 
da'o, oo dhulka qoyo. Wixii qoyan iyo qurunka ayuu dusha 
ka fuulaa oo cunaa, wuxuuna manjaha ku qaataa xaako mid 
bukaa tufay, malax boog ka timid, saxaro iyo wax la mid ah, 
markaasuu cuntada, alaabta lagu dhaqmo iyo oogada dadka 
kula istaagaa oo jeermigiisa halista ah ku reebaa. Sidaas 
daraaddeed duqsigu wuxuu ka mid yahay "gaadiidka cu- 
durka". 



Jeermiga duqsigu wadaa waa wax aad u yaryar oo il 
keligeed ah laguma arki karo. Maddii uu qof daaf ama 
bakoore qaba indhihiisa ku dego oo malaxda uu ka soo qaado 
qof awal fayoobaa indhihi gaarsiiyo isna wuxuu halis u yahay 
inuu jirrado. 

Cudurrada xiidmaha gala marar badan isagaa sabab u ah 
oo cunto ama cabbitaan uu duqsigu jeermi ku reebay baa laga 
qaadaa. Meeliba meeshii ay ka duqsi badan tahay ka cudur 
badan. Haddaba waxaa looga nabadgeli karaa in layska ilaa- 
liyo oo la laayo iyadoo la raacayo sida soo socota: 

1. In daawada sumaysa loogu dhaqmo. 

2. Qashinka oo la uruuriyo oo la daboolo, lana gubo. 

3. Xaakada iyo canhduufta oo aan dibedda lagu tufin. 

4. Bannaannada oon lagu saxaroon. 

5. Musqulaha oo la nadiifiyo, sunta cayayaanka dishana 
lagu shubo. 

6. Dhammaan, wasakhda oo layska ilaaliyo. 
LAYLIS : 



1. Xaggee baa duqsigu ku tarmaa? 

2. Maxaa duqsiga loogu sheegay inuu 
cudur? 

3. Maxaa ka mid ah cudurrada duqsigu faafiyo? 



yahay gaadiid 



OQO 



A I 'n.iliiiiii.idk.'i I. 

KANEECADA 

Kaneecadu waa cayayaan duula oo ka mid ah kuwa 
dadka waxyeellada u leh. Sida ay wax ku yeeshaa ama waa 
qaniinyo keli ah ama waa qaniinyo cudur dhaafta. Kaneecadu 
waa cayayaan habeenkii guda maalintiina dhuunta, sida ba- 
rambarada oo kale, taasoo ay kaga duwantahay duqsiga oo 
maalintii duula habeenkiina dega. 

Kaneecadu waa dhowr cayn, laakiinse halkaan waxaan 
ka xusaynnaa labo keli ah, kuwaasoo ah «K u 1 i j i i n t a» iyo 
"Anofeelesta". Kulijiintu wax bay qaniintaa ee cudur ma 

dhaafo, Anofelestuse waxana waa qaniintaa cudurna 
was dhaftaa. Anofelesta dheddig keli ah baa cudurka 
dhaafta, taasoo sababtu tahay inay dhiig u baahan tahay 
si ay ugaxdeeda ku bislayso. Anofeleska labi uma baan- 
na suu ugax uu bislaynayaa ma jirtee. 

Kaneecadu, ama Kulijiin ha ahaato ama Anofeelese, wa- 
xay ku nooshahay meelaha biyaha macaan leh, kuwaasoo ay 
markay af bannaan yihiin ugaxdeeda ku dejiso. Ugaxdu mce- 
shii aad u kulul waxay ku dillaacdaa 24 saac, iyadoo dhalaysa 
lullumo, taasoo muddo dhawr iyo toban beri ah ku kobocda 
oo markaas tartiibtartiib isugu beddesha kaneeco weyn. 

Kulijiinta iyo Anofeelesta waaweyn waxaa lagu kala 
gartaa markay meel saaran yihiin sida ay u kala fariistaan iyo 
qaabka dhabarkoodu yahay. Kulijiinta waxaad moocldaa inay 
tuur leedahay, waxayna u f ariisataa si oogadeeda iyo meesha ay 
ku fadhidaa u noqdaan labo xarriiqood oo is barbar 
sanaya. Anofeelesta dhabarkeedu waa toosan yahay, markay 
meel fadhidana waa foorortaa, si gafuurkeedu dabadeeda dhul- 
ka ugu dhowaado. Waxay kaloo ku duwan yihiin in Ano- 
feelesta badideed baalasha baro madow ku leedahay oo aan 
Kulijiintu lahayn - Tilmaamahaas dambe waxay tarayaan in 
labada jaad la kala garto si ay u sahlanaato in layska ilaaliyo 
Anofeelesta oo ah jaadka duumada keena. 

Anofeelestu sannadkiiba toban goor iyo ka badan bay is 
dhashaa, markiibana tan dhaddigi waxay dhigtaa 130 ilaa 300 
oo ukumood. Sida badan waxay ku nooshahay dooxooyinka, 
laakiinse mararka qaarkood waxay kor u kici kartaa ilaa 2000 
oo mitir. Xagga socodka waxaa dhici karta inay inta ka tagto 
meeshay joogto ay gaarto meel u jirta 2-3 kiiloomitir. 



LAYLIS : 

1 . Maxay tahay kaneecadu? 

2. Sidee bay dadka wax u yeeshaa? 

3. Maxaa Anofeelesta dhaddigi duumada u keentaa kan 
labina uusan u keenin? 



n 



X A A K A D A 

Xaakadu waa dhashuun doorsoomay oo ka soo go'a 
qofka xabadkiisa markii uu khaakhsado ama uu qufaco. 
Haddii qofkaasi jirran yahay oo qabo hargab, qaaxo, qaarjeex 
iyo wixii la mid ah waxaa ku dheehan xaakadiisa jeermigii 
cudurka uu markaas qabo keenay. 

Haddii ruuxa jirrani uu dhulka ku xaakoodo xaakadaasi 
wey engegi, jeermigii ku jirayna hawada ayuu la bidayaa, 
kolkaasaa dadkii fayoobaa neefsadaan oo cudurkii ka qaa- 
dayaan. Sidaas daraaddeed ayay reebban tahay in dhulka lagu 
xaakoodo ama lagu diifsado, siiba meelaha lagu kulmo, sida: 
guryaha hanuuninta, shineemooyinka, beeraha nasniinta, 
suuqyada, dugsiyada, isbitaallada iyo wixii la mid ah. 

Qofkii xaakoonayaa ama diifsanaya waa inuu masar ama 
calal nadiif ah afka ku daboola si waxa ka soo go'ayaa 
ayan dibedda ugu dhicin oo markaas dad kale cudur ugu kee- 
nin. 

Isbitaallada dadka bukaa jiifo, siiba kuwa qaaxada, waa 
reebban tahay in dibedda lagu xaakoodo. Halkaas qof waliba 
wuxuu leeyahay weel yar oo dabool leh oo uu ku xaakoodo, 
markii uu buuxiyana xaakada waxaa lagu daadiyaa meel loo 
sameeyey oo lagu gubo, weelkana waxaa lagu dhaqaa daa- 
wooyin loo washirey. 

Xagga edebta laftigeeda kuma fiicna in dibedda lagu 
xaakoodaa. 

LAYLIS : 

1. Xaakada qofka cudur saabka ah qaba maxaa laga 
qaadaa? 

2. Maxaa laga doonayaa qofka xaakoonayaa ama diif- 
sanayaa inuu ku isticmaalo? 

3. Isbitaallada qaaxada sidee baa xaakada loo galaa? 

CUDURRADA LAYS QAADSIIYO 

Cudur lays qaadsiiyaa waa cudurkii qofka fayoobi qof 
buka ka qaadi karo. Laba siyood baa qofka fayoobi kan buka 
cudurka uu qabo uga qaadi karaa, kuwaasoo ah "abbaar" iyo 
"duurxul". Abbaartu waa haddii cudurka la kala qaado 
iyadoo aan labada qof wax jirrada u kala qaadaa ayan dhex- 
dhexaadin. Taas waxaa halqabsi inoo ku noqon karta ifilada. 
Haddii qof ifilo qabaa qof fayow soo hor fariisto oo markaas 
ku neefsado ama ku qufaco wuxuu sidaas ugu gudbinayaa 
fiiruska cudurka keena. Sida duurxulka ahi waa haddii qofka 
jirran iyo kan fayow wax cudurka u kala qaadaa ay soo dhex 
galaan. 

Taas waxaan halqabsi uga dhiganaynnaa dabadhiigga. 
Sida loo kala qaadaa dabadhiigga waa in qofka buka saxara- 
diisu gaartaa cunno ama cabbitaan oo markaas qofka fayoobi 
inta cuno cunnadaas dheehantay uu ku jirrado. Waxaa taas la 
mid ah in qofka fayow farihiisa ay gaarto wasakh jeermiga 
dabadhiigga wadda oo uu isagoo aan faro xalan gacmaha wax 
ku cuno. Sida aan uga sheekaynnay dabadhiigga kala qaadid- 
diisa waxaa laga garan karaa inayan shardi ahayn in labada 
qof oo cudurka kala qaadayaa is arkaan amaba ay meel wada 
joogaan. Cudurku si uu qofka fayow ku soo gaaro waa inuu 
meelo ka soo laabto, taasoo ah sababta loogu magacaabay 
duurxul habka cudurkaan loo kala qaado. Labadii halqabsi 
oo aan soo sheegnay waxaa laga garan karayaa in haddi la 
doonayo in layska ilaaliyo ifilada iyo cudurrada kale oo la 
midka ah, sida hargabka iyo qaaxada, loo baahan yahay in 
qofka buka u dhowaanshadiisa layska jiro; haddiise la doonayo 
m layska ilaaliyo dabadhiigga iyo cudurrada kale oo la midka 
ah, sida daacuunka, ameebaha iyo gooryaanka, in laga taxad- 
daro cunnada iyo cabbitaanka iyo faraha nadaafaddooda. 

LAYLIS : 

1 . Muxuu yahay cudur lays qaadsiiyo? 

2. Sidee baa cudurrada loo kala qaadi karaa? 

SILSILADDA FAAFIDDA CUDURRADA 

Magacaas waxaa la siiyaa dhabbaha cudurradu sii ma- 
raan markay qofka buka ka tagaan oo ay u socdaan kan fa- 
yow. Silsilad waxaa loogu magacaabay maxaa yeelay sida 
silsiladdu u leedahay guntimo is daba yaal oo markii la rabo 
la kala furi karo ayaa cudurrada lays qaadsiiyaa u leeyihiin 
minqaadyo ay ku hakadaan intay jidka ku sii jiraan, minqaad- 
yadaasoo ay dhici karto in midkood kasta cudurka lagu joojin 
karo, sidii silsiladdii la kala furayey oo kale. 

Cudurrada lays qaadsiiyo mid waliba wuxuu leeyahay 
silsilad uu sii raaco oo ay dhici karto inay ka duwan tahay tan 
kuwa kale. Taas aan soo sheegnay waxaa laga garan karayaa 
halqabsiyada aan hoos ku soo sheegi doonno. 

— Kaadidhiigga: silsaladda faafidda kaadidhiigu waxaa 
weeye : 

Qofka buka - biyaha webiga - bocool webiga laga 
dhex helo - biyaha webiga - qofka fayow. 

— Duumada: Silsiladda faafidda duumadu waa : 



Qofka buka 
qofka fayow. 



kaneecada Anofeelesta ee dheddig- 



— - Daacuunka: Silsiladda faafidda daacuunka waa : 
Qofka buka - biyaha ama cunnada - qofka fayow. 

Danta laga leeyahay barashada silsiladda faafidda cudur 
walba waa in awood loo yeesho sidii looga hor tegi lahaa in- 
tuusan dad badan saaban, Taasi ma suurowdeen haddii aan 
la aqoon cudur waliba markuu qofka buka u soo gudbo oo uu 
u socclo kan fayow meelaha uu ku sii dhaxayo. 

L A Y L I S : 

1. Maxay faa'iido dadka u leedahay aqoonta silsiladda 
faafidda cudurrada lays qaadsiiyo? 

2. Maxaa dhici kara haddii cudur lays qaadsiiyaa meel 
ka kaco asaan la aqoon cudurkaasi siduu u faafo? 

KAHORTAGIDDA CUDURRADA 

Kahortagidda cudurrada fidaa waa hawl looga dan lev 
yahay in lagu horjoogsado faafidda cudurrada lays qiuidsiiyi. 
taasoo ayan shardi u ahayn in cudurka markaas laga hor 
tegayo dad qabaa uu meeshaas joogo, ayse dhici karto in la 
filanayo. Taas waxaa laga garan karayaa in kahortegidda 
cudurradu tahay hawl had iyo goor loo baahan yahay. Haw- 
shaas waxaa loola qasdi karaa in lagu nabadgeliyo qof keli ah 
sida markii qofkaasi uu la joogo qof cudur halis ah qaba; dad 
yar sida markii qoys meel deggan laga dhex helo qof qaba 
cudur halis ah; dad badan sida markii waddanka dhammaanti 
ama qaarkiis laga ilaalinayo cudurro daran oo dal qalaad ka 
yimid. 

Siyaalaha cudurrada looga hortagaa waa badan yihiin. 
Waxaa ka mid ah : nadaafadda guud iyo tan gaar oo lagu 
dadaalo; qofkii cudur halis ah qaba oo la takooro; cayayaanka 
cudurrada qaada oo lala diriro; dheef habboon oo la cuno 
iyo tallaal. Intaas aan sheegnay oo dhan mid walba gooni- 
dnsaa loogu baahan yahay, inuu u leeyahay hab loo sameeyo 
iyo hub loogu isticmaalo. 

Tallaalka haddaan ka soo qabanno waa hawl maalinka 
maanta ah kaalin weyn kaga jirta dagaalka lagu hayo cudurra- 
da lays qaadsiiyo. Waxaa weli jira cudurro badan oo aan daa- 
wadoodi la helm oo markay qofka ku dhacaan aan waxba loo 
qaban karin, hase yeeshee looga hortegi karo tallaal. Kuwaas 
waxaa ka mid ah furuqa, dabaysha, qandhacagaarka, caradu- 
gaagga iyo huqdheerta. Waxaa iyana jira cudurro kale oo 
inkastoto daawadoodi la helay haddana ay kharaj badan tahay 
sida : qaaxada iyo kojiyaha oo ay sidaas daraaddeed faa'iido 
badan tahay in tal aal looga hortago. Awal baa horay loo 
weyntoo C da" Urr kahorte g iddodu ka wanaagsan iska daa- 
LAYLIS : 

1. Maxaa looga dan leeyahay kahortegidda cudurrada 
lays qaadsiiyo? 

2. Wax ka sheeg siyaalaha cudurrada looga hortego? 

3. Maxaa ka mid ah cudurrada aan weli daawadoodii la 
helm oo tallaal keli ah wax looga qaban karo? 

QAYBTA SADDEXAAD 
NEECAWDA 

Neecawda waa hawada korkeenna maraysa, meel kastoo 
dalooshana buuxinaysa. Neecawdu faa'iidooyin badan bay nal- 
leyda oo dhan u leedahay, hase yeeshee faa idooyinka halkaan 
aan uga hadlaynnaa waa kuwa qofka caafimaadknsa ku lug 
leh Tan ugu horreysaa necawda socodkeedu wuxuu raad weyn 
ku leeyahay xagga kulka yo qabowga meesha aynnu ku nooi- 
nahay. Waa wax la wada ogsoon yahay in markay neecawdu 
yaraato, sida markaas ay urtu isu beddelayso.. Qofku kul ayuu 
dareemo markay aad u socotana dhaxan, sida xagaayohoo kale. 

Faa'iidada labaad oo neecawdu qofka caafimaadknsa u 
leedahay waa inuu ka helaa hawo uu neefsado, haddn kale 
maba uu noolaan kareen 



Neecawda neefsigeedu qofka noloshiisa waa uga qnmo 
weynyahay cunnada iyo cabbidda, maxaa yeelay labadaan 
waxyaalood oo dambe muddo dlieer buu moogaan karaa, laa- 
kiinse neecawda hadduu ugu bato wuxuu ka maarmi karaa da- 
qiiqado yar keli ah. Qofna kama daahna in haddn qofka san- 
ka iyo afka laga xiro amaba la ceejiyo uu degdeg u dhimanayo. 

Waxaa xusid u baahan inaan sheegno, inayan waxyaalaha 
neecawdu ay ka kooban tahay isku faa'ido u ahayn qofka no- 
loshiisa. 

Shayga lagama maarmaanka ahi waa ogsajiinka oo nee- 
cawda aan neefsanaynno boqolkiiba labaatan ka ah. 



LAYLIS : 

1 . Sheeg faa'idooyinka neecawdu qofka caafimaaadkiisa 
u leedahay? 

2. Muxuu yahay shayga lagama maarmaanka ah oo nee- 
cawda aan neefsanaynno ku jiraa? 

QORRAXDA 

Qorraxdu waa jurmi dabiico oo faa'iidooyin badan u leh 
dadka iyo nafleyda kaleba. Qorraxdu siyaalaha ay wax u 
tartaa waa labo : kulayl iyo iftiin. Xagga caafimaadka had- 
daan ka eegno labaduba waa lagama maarmaan. Faa'idoo- 
yinka kulaylka qorraxdu dadka u leeyahay waxaa ka mid ah: 
jeermi iyo uuman badan oo kale oo cudurro keena oo ku le'da; 
oogada oo ku diirsata iyo fitamiin "D"ga oo intifaaciisu ku 
wanaagsanaado; dareenka oogada oo ku wanaagsanaada; 
dulalka dhididka oo shaqadoodu ku fiicnaato. Iftiinku isaguna 
faa'idooyin buu u leeyahay caafimaadka dadka. Waxyaalaha 
uu taro waxaa ka mid ah inuu indhaha araggooda kaalmeeyo 
iyo maskaxda shaqadeeda. Arrimahaas aan soo sheegnay had- 
dii loo fiirsado waxaa la ogaan karayaa faa'idooyinka qor- 
raxdu dadka caafimaadkiisa u leedahay. Horay baa waxaa 
loo yiri, "gurigii qorrixi gasho takhtar ma galo", taasoo mic- 
neheedu yahay in qorraxda fallaareheedu qabtaan shaqo ba- 
dan oo takhtarka laga rabey oo ay sidaas daraaddeed meeshay 
gasho baahida takhtarka loo qabaa yaraanayso. Mar hadday 
arrintu halkaas joogto waa wax la garan karayo inay lagama 
maarmaan tahay in qofku uu helo qorrax oogadiisa ku dhacda, 
meesha uu seexanayo iyo tan uu ka shaqaynayana ay qorraxdu 

A. Caafimaadka 5. 



soo gasho Taas dambe waxay u baahan tahay in gunyaha lyo 
xafiisyada loo yeelo dariishado iyo albaabbo u oggolaan kara 
in qorraxdu soo gasho maalin walba. 



LAYLIS : 

1. Maxay tahay qorraxdu? 

2. faa'iidooyinka qorraxdu caafimaadka u leedahay sad 
dex ka mid ah sheeg? 

1. Sidee baa loogu oggolaan karaa in qorraxdu guryana 
iyo xafiisyada soo gasho? 



OQO 

CUNNADA HABBOON 

Cunnadu waa waxa qofku cuno si uu noloshiisa ku baa- 
qi yeelo. Waa wax la wada ogyahay inaan la noqlaan k a r f n 
cunrib la 'aan, hase yeeshee cunnoy cunno ma tahay arrintu 
maaha. Qofku jaad keli ah ama jaadad yar oo cunno ah waa 
isaga noolaan karaa, laakiinse taasi maaha midda habboon. 
Dalkeenna meelo ka mid ah waxaa dadku ku nool yahay caa- 
no iyo hilib iyo subag keli ah, wax caysh la yiraahdana ma 
arko, ama waa naadir. Waxaa jira meelo kale oo dadkoodu 
ku nool yahay badar iyo wax yar oo caano ama hilib ah. 
Taasi iyana ma habboona. Waxaa iyana jira meelo adduunka 
ka mid ah oo dadkoodu ku nool yahay cagaar keli ah, sida 
xoolaha oo kale, wax hilib la yiraahdana aan laga aqoon, taa- 
soo ay ku wacan tahay in dadkaasi diimaha uu rumaysan ya- 
hay daraaddood uu ku noqday cagaaryahan. Waa iska cad- 
daan inaan habkaas saddexaad oo cunnada ahi isaguna hab- 
boonayn. Haddaba waxaa isweydiin leh: waa maxay cunnada 
habbooni? 



Saddexdii hab oo cunnada ahaa oo aan soo aragnay mid 
sa u xumi ma jiro, illowse mid waliba waa qabyo. 
Haddii saddexdooda laysku dari lahaa waxaa ka soo bixi la- 
haa cunnada habboon oo la dopnayo in qofku helo, si uu ugu 
noolaado nolol wanaagsan iyo caafimaad. Marka waa inay 
cunnada la cunayo ku wada jiraan caysh (badar, bariid, 
baasto, rooti digir, iwm.), dhaayin (hilib, caano, kalluun,' 
iwm.), dufan (subag, saliid, baruur iwm). 



Innagoo aan haatan u sii daadegin qayaasta go'an oo 
saddexda jaad oo waaweyn la doonayo in laga helo maalin 
walba waxaan oran karraa inay kafaayo tahay haddii qofku 
cuno saxan fiican oo badar ama bariid ama baasta ah, qadada 
iyo cashada, cad hilib ama kalluun ah labada goorood, maca- 
Igad subg ama saliid qadada iyo cashada, midkiiba. Qofka 
shaqada gacanta ah oo cuius qabtaa waa in loo badiyo,cayshka, 
kan maskaxda aad uga shaqeeyana dhaayinka. Intaas waxaa 
raaca in loo baahanyahay inay cunnada ka mid ahaadaan 
khudaar, cusbo iyo biyo. 

Carruurta koraysaa waxay u baahan tahay fiiro gooni ah 
oo u oggolaata inay helaan cusboodka iyo fitamiinnada kob- 
ciddooda lagama maarmaanka u ah. 

LAYLIS : 

1 . Maxaa la doonayaa inay ku wada jiraan cunnada 
habboon? 

2. Carruurta kobciddeeda maxaa lagama maarmaan u ah 
cunnada mooyee? 

3. Cunnada reer miyigeenna iyo tan beeraleydeennu cu- 
naan ma yihiin kuwo habboon? 

OQO 

SAXARADA 

Saxaradu waa waxa ka soo hara cunnada iyo cabbitaanka 
qofka, markay oogadiisu dheefsato kaddib, waxaasoo dhibaato 
mooyee aan faa'ido isaga u lahayn oo sidaas daraaddeed loo 
baahan yahay in oogadu iska saarto. 



Saxaradu waxay ka koobantaa kaadida iyo xaarka oo 
midina ibta soo marto midka kalena digootada. Waxaa xu- 
suusin u baahan inay jiraan waxyaalo oogadu nacday oo raaca 
neefta iyo mantagga. 



Mar haddii la yiri saxaradu waa wax oogada dhibaya 
waxaa sahal loo garan karayaa in loo baahan yahay inay oo- 
gadu iska fogayso, waxaase su'aal u baahan inta kaadi iyo 
xaar ah oo la doonayo in qofka weyni dhigo'habeenkii iyo 
maalintii. Taasi run ahaan ma sahlana maxaa yeelay waxay 
ku xiran tahay waxyaalo badan, sida: tirada iyo nooca cunnada 
iyo cabbitaanka qofka kulka iyo qabowga xilliga la joogo, 
qofka dhaqdhaqaaqiisa iyo caadadiisa. Hase ahaatee qiyaasta 
dhexe oo lagu sheego inay caadi tahay waxaa weeye inay kaa- 
didu ahaato hal litir iyo bar habeenkii iyo maalintii, xaarkuna 
tummun cunnada la cunayo, taasoo ah ku dhowdhowaad 120 
- 200 oo garaam, haddii qofku cunno kaafi ah cuno. 



Qiyaastaas aan kor ku sheegnay waa midda la rabo, hase 
yeeshee waxaa dhici kara inay qofka ku dhacaan cudurro ka 
durkin kara qiyaastaas iyada ah. . Cudurrada badiya kaadida 
waxaa ka mid sokorowga, kuwa xaarka badiyana daacuunka. 
Cudurrada kaadida yareeya waxaa ka mid ah kaadixiranka, 
kuwa saxarada yareeyana yabuusada. 

LAYLIS : 

1 . Qofku hadduusan saxaroon maxaa gaari kara? 

2. Waa kuwee cudurrada saxarada yareeya iyo kuwa 
badiyaa? 

HURDADA 

Hurdadu waa xaalad fisolooji ah oo qofka ama xaya- 
waanku ay ku jiraan baraarug la'aan, loogana dan leeyahay in 
lagu nasto. 



Qofku ma aha sida aaladaha oo kale oo ay dhici karto 
inay muddo dheer shaqeeyaan iyagoo aan wax dhib ihi gaarin, 
shaqadooduna is dhimin. Qofku haddii uu qabto hawl aad 
u cuius ama uu shaqeeyo saacado ka badan awooddiisa waa 
uu daalaa oo wuxuu u dhibaatoodaa inuu nasto. Qofku wu- 
xuu ku nasan karaa inuu meel iska fariisto oo uusan waxba 
qabanin ama uu seexdo. Haddaba, nasniinta runta ah waxaa 
lagu gaari karaa hurdada, taasoo qofka siinaysa nasniin jirka 
iyo maskaxdaba ah. Hurdada la rabaa ma aha uun indhaha 
isku qabo oo is leged ee waa inay ahaataa mid xeel dheer oo 
qofka illawsiisa waxa agtiisa ka dhacaya, xubnihiisana dab- 
cisa. Intaas waxaa raaca in qofku markuu tooso uu iska gar- 
taa raaxo kaamil ah. Taas dambe waxaa laga fahmi karaa 
in hurdada qaarkeed aysan ahayn tii la rabey, sida tan su- 
deexa ah oo kale. 



Hurdada wanaagsan shardi uma aha in qofku seexdo meel 
raaxa badan, sida guri gudihi iyo sariir korkeed, ee waxaa 
dhici kara in dadka qaarkii si fiican u seexan karaan iyagoo 
baabuur ku jooga ama ku jiifa meel dhinaca u daran. 



Waxaa cilmiga takhtarnimadu sheegaa inay jiraan meelo 
maskaxda ka mid ah oo ku shaqo leh hurdada. 



LAYLIS : 

1. Waa tee hurdada habbooni? 

FAA'IIDADA CAYAARAHA 

Markaan halkaan cayaaro ku leennahay uma wadno kuwa 
iyadoo la fadhiyo lagu madadaasho, sida turubka, jaraha, 
shaxda iwm., ee waxaan u dan leennahay cayaaraha jimicsiga, 
sida: kubbadda, orodka, bootinta, teeniska, dabaasha iwm. 

Waxaa isweydiin leh sidee bay cayaaruhu qofka wax ugu 
taraan. Cayaaruhu qofka caafimaadkiisa jirka ah iyo waxgara- 
shadnsaba wax bay u taraan. Waxaa la wada ogsoon yahay 
sida qofka cayaaraa uu uga nashaad badan yahay kan aan ca- 
yaarin, haddii la eego jirkiisana laga garanayo inuu yahay jir 
tayow. Waxaa intaas raaca in qofku cayaaraha ku barto bul- 
shaymmada. Marka, haddaan dib ugu noqonno sida oogada 
qotku cayaaraha uga faa'iidaysato waxaa xusid u baahan in 

inla cayaartu socoto oo dhan wadnaha shaqadiisu alvaodo la- 
hay oo sidaas daraaddeed dhilgga wareeggiisu ka badan yahuy 
intii horc. Taas micneheedu waxaa weeye in qofka jirkhsu 
ka helayo dheef iyo o k s i j i i n b a qiyaas ka badan intuu heli 
lahaa haddii uusan cayaarin. Isla mar ahaantaas waxaa kor- 
dhaya dhiigga iskasaariddiisa wixii doorsoon ahaa oo ku soo 
dirriyey intuu oogada ku wareegayey. 

Maskaxdu waa xubinta koowaad oo dhiigga ugu baahi 
weyn, taasoo na garansiinaysa sida ay uga faa'idaysanayso 
dhiigga wareeggiisa kordhaya markii la cayaaro iyo sida ar- 
rintaasi u kaalmaynayso qofka waxgarashadiisa, dhugtiisa, iyo 
bulshaynimadiisaba. Awal baa horay loo yin: "JIR FAYOW 
BAA MASKAX FAYOW LEH". 

LAYLIS : 

1. Maxaa iska beddela qofka cayaaryahanka ah jirkiisa 
intuu cayaarta ku dhex jiro? 

2. Jirka maahee maxaa kaloo ka faa'iidaysta cayaarta? 

3. Waa kuwee cayaaraha jimicsiga oo qofka wax u tari 
karaa? 

XANNAANADA DHALLAANKA 
Xannaanada dhallaanku waa hawl looga dan leeyahay 
in lagu daryeelo danaha carruurta yaryar, si ay ugu koraan 
nolol wanaagsan. Haddaba waxaa isweydiin leh sidee baa 
xannaano fiican loo taaran karaa ilmaha. Waxa ugu horreeya 
oo la fakari karaa waa in cunno la siiyaa; laakiin arrintu maa- 
ha cunnoy cunno ma tahay ee waa inay ahaata cunnada dhal- 
laanka la siinayaa mid habboon xagga tirada iyo xagga noo- 
caba, waafiqi kartana dheef shiidkooda. Hooyooyinka Soo- 
maalida waxaa caado u ah inay ilmahooda ilaa ay 2 - 3 sano 
ka gaaraan ku quudiyaan caano keli ah ama ha ahaadeen ku- 
wa naaskooda ama kuwo xoolaade. Waxaa iyana dhacda inay 
subagga ugu roonaadaan. Hase yaashe, caanaha iyo subaggu 
wax kastoo ayan sidooda u xumayn, haddana keligood ma 
noqon karaan cunno habboon, iyadoo ay weliba dhici karto 
haddii laga badiyo qiyaastii la rabey inay ilmaha caafimaad- 
kooda wax yeelaan. 

Ilaalinta caafimaadka iyo nadaafadda dhallaanku w&xay 
lyaduna tiir weyn ka tahay xannaanadooda. Lama huran 
bay dhallaanka koriddiisa u tahay nadaafaddu, ama ha ahaato 
midda oogada ama midda dharka ama gurigee. Isla 
sidaasoo kale cudurrada ka hortegiddooda iyo haddii ay ilma- 

A. Caafimaadka 6. 



ha ku dhacaan in dhaqso looga daaweeyaa waa wax qaayo we- 
yn u leh koridda wanaagsan. Haddaan xag kale ka eego waxaa 
iyadana sahal loo garan karayaa faa'iidada ay dhallaanka ko- 
riddiisa u leeyihiin qorraxda, neecawda wanaagsan iyo cayaa- 
ruhu. Xagga koridda garaadka ilmaha waxaa qiimo weyn u 
leh sheekooyinka iyo maaweelada carruurta. 

LAYLIS : 

1. Maxay yihiin waxyaalaha lagama maarmaanka u ah 
koridda wanaagsan ee dhallaanka? 

